রীতা ফারিয়া
রীতা ফারিয়া পাওয়েল (ডাকনাম: ফারিয়া ; জন্ম: ২৩ আগস্ট ১৯৪৩) ভারতীয় উপমহাদেশের প্রথম নারী হিসেবে ১৯৬৬ সালে মিস ওয়ার্ল্ড নির্বাচিত হয়েছিলেন। ঐ বছরের শুরুতেই মিস বোম্বে মুকুট জয় করার পাশাপাশি তিনি ইভ’স উইকলি’র মিস ইণ্ডিয়া প্রতিযোগিতায় বিজয়ী হন। ৪০ বছর পূর্বে মিস ওয়ার্ল্ড মুকুটধারী এবং মুম্বাইয়ে বেড়ে উঠা রীতা ঐ সময়ে বিশ্বব্যাপী অত্যন্ত জনপ্রিয় ও সুপরিচিত ভারতীয় হিসেবে পরিচিত ছিলেন। ঐশ্বরিয়া রাই যদিও একই মুকুট দখল করেছেন ১৯৯৪ সালে, তবুও ১৯৬০-এর দশকে তারচেয়েও অধিক জনপ্রিয় তারকা ছিলেন রীতা ফারিয়া।